Atzinumi 23-TA-2345
Izdrukāts 30.10.2023. 21.08
Atzinumi 23-TA-2345
Izdrukāts 30.10.2023. 21.08
23-TA-2345: Noteikumu projekts (Grozījumi)
Grozījums Ministru kabineta 2015. gada 24. novembra noteikumos Nr. 656 "Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu"

2. Minimālā mēneša darba alga normālā darba laika ietvaros ir 700 euro.
	Iebildums
Ekonomikas ministrija rosina, no 2024. gada 1. janvāra ceļot minimālo mēneša darba algu normālā darba laika ietvaros līdz 700 euro, kompleksi vērtēt arī neapliekamā minimuma celšanu, kā arī sasaisti ar minimālās algas apmēru turpmāk, tādējādi nodrošinot vienkāršotu algas aprēķinu, prognozējamību un samērīgumu nodokļu izmaiņu gadījumā.
No samērīguma viedokļa ir nepieciešams ieviest ilgtspējīgu mehānismu, kas darbojas sabiedrības (uzņēmēju un iedzīvotāju) interesēs un ir vērsts uz kopējo sabiedrības interešu aizsardzību.
Piedāvājam jautājumu par minimālās darba algas celšanu izskatīt kopā ar citiem saistošajiem jautājumiem, nodrošinot pilnvērtīgas diskusijas starp ministriju, darba devēju un darba ņēmēju organizāciju pārstāvjiem.

